Studiot e YouTube synojnë rritjen e audiencës
Kompania synon përmirësimin e cilësisë së produkteve në YouTube në një kohë kur interneti po bëhet burimi kryesor i programeve për brezin e ri.
Është një ditë intensive në sheshin e xhirimeve të “Shkollës së mesme të lojrave elektronike”, një program me audiencë të shpërndarë me gjithë botën. Por ky program nuk do të shfaqet në televizion. Të gjitha episodet janë në internet. Jimmy Wong është një prej krijuesve të serisë dhe aktor në këtë seri. Vëllai i tij Freddie është regjisor. Sezoni i dytë i shfaqjes ka një buxhet prej mbi 800 mijë dollarësh, dhuruar nga shikuesit në Internet, shumica me nga një kontribut prej 5 deri 15 dollarë. Brezi i ri i moshës nën 35 vjec, tani përdorin internetin, veçanërisht YouTube, për të parë emisionet e tyre të preferuara, thotë Malik Ducard, drejtor i partneritetit të përmbajtjes në YouTube Google. Shikuesit gjithmonë gjejnë diçka të re në You Tube. 72 orë përmbajtje ngarkohet çdo minutë në këtë faqe interneti. Tani YouTube po përpiqet të ofrojë në internet përmbajtje që ka imazh më profesional. Kjo hapësirë prej 3700 metra katrorë në Los Angeles – plot me drita dhe kamera – është më e madhja e katër studiove të kompanisë. Liam Collins është drejtor i kësaj qendre të YouTube-it në Los Angeles. “Shkolla e mesme e lojrave elektronike” nuk është i vetmi program i zgjedhur për t’u realizuar në këtë studio. Olga Kay me origjinë nga Rusia, përdorte shumë faqe derisa gjeti YouTube. Tani ajo është lejuar të xhirojë komedi në studion e YouTube-it. Studiot kinematografike dhe televizive po përdorin gjithashtu firmën YouTube për të reklamuar produktet e tyre. Përdoruesit e YouTube thonë se ata gjithashtu mund të komentojnë për materialin e YouTube-it duke i dhënë mendimin e tyre, autorëve. Malik Ducard i YouTube Google thotë se Interneti lejon si studiot e konsoliduara të Hollivudit, ashtu edhe lojtarët e rinj të arrijnë një audiencë globale.